KLAIPĖDEOS MIESTO TARYBOS, PROFESINIŲ SĄJUNGŲ IR DARBDAVIŲ ORGANIZACIJŲ TRIŠALĖS TARYBOS POSĖDŽIO PROTOKOLAS

Nr.

Posėdis įvyko 2017 metų gegužės 17 dieną 15.30 val.

Posėdžio pirmininkas Raimondas Tamošauskas.

Posėdžio sekretorius Albinas Strumyla.

Dalyvavo: Tatjana Fedotova, Klaipėdos miesto savivaldybės tarybos narė, Judita Simonavičiūtė, Klaipėdos miesto savivaldybės tarybos narė, Remigijus Kalnius, Lietuvos jūrininkų sąjungos pirmininkas, Jolanta Braukylienė, Klaipėdos pramoninkų asociacijos direktorė, Jolanta Skrabulienė, Klaipėdos miesto savivaldybės tarybos narė, Raimondas Tamošauskas, Trišalės tarybos pirmininkas, Klaipėdos teritorinės ligonių kasos direktoriaus pavaduotoja Vilma Stasiulienė bei Klaipėdos teritorinės ligonių kasų Kontrolės skyriaus vadovas Gediminas Jankus.

DARBOTVARKĖ:

Pirminės sveikatos priežiūros plėtros perspektyvos mieste..

SVARSTYTA. Klaipėdos teritorinės ligonių kasos veikla, iškylančios darbo problemos.

Pranešėja Vilma Stasiulienė pristatė Klaipėdos teritorinės ligonių kasos veiklą mieste ir apskrityje – pateikė statistinius duomenis bei apžvelgė veiklos perspektyvas.

V. Stasiulienė teigė, kad pagrindinės jų darbo kryptys – skatinti pirminės sveikatos priežiūros įstaigas gerinti paslaugų kokybę, gerinti gydymo įstaigų darbuotojų darbo apmokėjimą už gerus darbo rezultatus, šeimos gydytojų etatus papildyti socialiniais darbuotojais, didinti slaugytojų skaičių, skatinti šeimos gydytojus aktyviau vykdyti ligų profilaktiką, nes pastaruoju metu šiuo klausimu dirbama nepakankamai efektyviai, numatyti papildomą finansavimą toms gydymo įstaigoms, kurios yra akredituotos, gerinti šeimos gydytojų bendradarbiavimą su specialistais.

Pranešėja teigė, kad didelė problema – Klaipėdos apskrities gyventojų skaičiaus mažėjimas net 22 procentais. Prisirašiusiųjų prie gydymo įstaigų gyventojų taip pat gerokai mažiau – ir viešosiose gydymo įstaigose, ir privačiose.

Per dešimtmetį Klaipėdos mieste viešųjų sveikatos įstaigų skaičius nepasikeitė – buvo 3, ir tiek tebėra, o privačių įstaigų padaugėjo nuo 9 iki 19. Daugiausia gydymo įstaigų yra centrinėje miesto dalyje ir pietinėje.

Šiuo metu yra 100 procentų finansuojamos 5 prevencinės programos – 4 dėl vėžio profilaktikos, 1 dėl širdies kraujagyslių ligų. Klaipėdoje apie 52 procentus gyventojų yra pasinaudoję šiomis programomis ir nemokamai pasitikrino sveikatą. Norėtųsi, kad gyventojai aktyviau kreiptųsi į gydytojus.

Klaipėdos teritorinė ligonių kasa stengiasi kuo dažniau informuoti gyventojus apie galimybę nemokamai pasinaudoti minėtomis prevencinėmis programomis, leidžia prevencinius lankstinukus, platina juos gydymo įstaigose. Ir viešųjų, ir privačių gydymo įstaigų darbuotojai yra įpareigoti aktyviau propaguoti šias prevencines programas, o už tokių nurodymų nevykdymą ligonių kasos įstaigų vadovams gali skirti nuobaudas.

Vilma Stasiulienė ir Gediminas Jankus atsakė į Tarybos narių pateiktus klausimus, susijusius su gyventojų prisirašymu pas šeimos gydytojus, pasinaudojusių prevencinėmis programomis gyventojų statistika, ligonių slauga ir kt.

NUTARTA. Pripažinti, kad Klaipėdos mieste pirminės sveikatos priežiūros plėtra vyksta pakankamai sklandžiai, tačiau šią veiklą apsunkina nepakankamas finansavimas, ypač iš savivaldybės pusės, bei gyventojams suteikiamos informacijos apie vykdomas prevencines programas stoka.

Posėdžio pirmininkas Raimondas Tamošauskas

Posėdžio sekretorius Albinas Strumyla